《行行复行行》
明代·梁绘

行行复行行，丈夫志四方。讵敢念离别，而遗君子伤。

晨兴掩妆镜，为君理轻装。呼邻沽美酒，携手上高堂。

晋卮双寿母，欲语神先怆。姑视妾如女，妾视姑如娘。

奉姑勤妇事，如女依娘傍。三千主中馈，羹饭娱姑嫜。

所忧在白发，畏子摧肝肠。行行复行行，驱车陟高冈。

袅袅堤边柳，阴阴陌上桑。送君自此归，相思今日长。

作者简介：梁绘，字直夫，号东林。东莞人。以增生官广西太平府经历，署养利知州、崇善知县，所至皆有政声。入祀广西名宦。晚年与梁以杞及诸名流结天香诗社。民国张其淦《东莞诗录》卷一三有传。